|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 46 14, 487 43 48, 487 43 36ounz@vojvodina.gov.rs |
|  | KLASA: 128-451-28/2017-04 | DATUM: 25. siječnja 2017. godine |

Temeljem članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV“, br. 4/17), a u svezi s Pokrajinskom skupštinskom odlukom o proračunu Autonomne Pokrajine Vojvodine za 2017. godinu („Službeni list APV“, br. 69/16), Pokrajinsko tajništvo za obrazovanje, propise, upravu i nacionalne manjine - nacionalne zajednice (u daljnjem tekstu: Tajništvo) raspisuje

**NATJEČAJ**

**ZA FINANCIRANJE** **I SUFINANCIRANJE IZRADE TEHNIČKE DOKUMENTACIJE ZA POTREBE USTANOVA OSNOVNOG I SREDNJEG OBRAZOVANJA I ODGOJA I UČENIČKOG STANDARDA NA TERITORIJU AUTONOMNE POKRAJINE VOJVODINE ZA 2017. GODINU**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2017. godinu („Službeni list APV“, br. 69/16) i to: za financiranje izrade tehničke dokumentacije za potrebe ustanova osnovnog i srednjeg obrazovanja i odgoja i učeničkog standardana teritoriju Autonomne Pokrajine Vojvodine u ukupnom iznosu od **45.275.000,00 dinara** (na razini osnovnog obrazovanja i odgoja **27.125.000,00 dinara**, na razini srednjeg obrazovanja i odgoja **16.150.000,00** **dinara,** za ustanove učeničkog standarda **2.000.000,00 dinara**)**.**

Pod izradom tehničke dokumentacije podrazumijeva se izrada one tehničke dokumentacije koja je, sukladno pozitivnim pravnim propisima kojima se regulira područje planiranja i izgradnje, neophodna za izdavanje akta nadležnog tijela kojim se odobrava građenje novih objekata ili izvođenje radova na postojećim objektima koje koriste ustanove osnovnog i srednjeg obrazovanja i odgoja i učeničkog standarda na teritoriju AP Vojvodine odnosno:

* Idejno rješenje;
* Idejni projekt s pripadajućim elaboratima (za potrebe izdavanja rješenja o odobrenju za izvođenje radova - rekonstrukcija, adaptacija, sanacija);
* Projekt za građevinsku dozvolu s pripadajućim elaboratima;
* Projekt za izvođenje s pripadajućim elaboratima;
* Projekt izvedenog objekta s pripadajućim elaboratima;
* Tehnički opis i popis radova za izvođenje radova na investicijskom održavanju;
* Ostala tehnička dokumentacija koja je, sukladno pozitivnim pravnim propisima kojima se regulira područje planiranja i izgradnje, potrebna za realizaciju planiranog projekta.

Realizacija financijskih obveza vršit će se sukladno likvidnim mogućnostima proračuna Autonomne Pokrajine Vojvodine za 2017. godinu.

**UVJETI NATJEČAJA**

*1. Podnositelji zahtjeva*

Korisnici koji imaju pravo sudjelovati u raspodjeli sredstava su škole za osnovno obrazovanje i odgoj, škole za srednje obrazovanje i odgoj i ustanove učeničkog standarda na teritoriju Autonomne Pokrajine Vojvodine čiji je osnivač Republika Srbija, AP Vojvodina i jedinica lokalne samouprave.

*2. Kriteriji raspodjele sredstava*

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu, nacionalne manjine- nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine su:

1. značaj realizacije projekta u odnosu na sigurnost učenika, nastavnika i zaposlenih koji koriste objekte,
2. značaj realizacije projekta u odnosu na osiguravanje kvalitetnih uvjeta za izvođenje odgojno–obrazovnog rada,
3. financijska opravdanost projekta,
4. održivost projekta,
5. lokalni, odnosno regionalni značaj projekta,
6. aktivnosti koje su poduzete u cilju realizacije projekta,
7. osigurani izvori sredstava za realizaciju projekta.

**NAČIN PODNOŠENJA ZAHTJEVA**

Zahtjevi za dodjelu sredstava podnose se na jedinstvenom natječajnom obrascu Tajništva. Kompletna natječajna dokumentacija može se preuzeti od **25. siječnja 2017. godine** na web adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine - nacionalne zajednice s naznakom ''Za natječaj – za financiranje izrade tehničke dokumentacije za potrebe ustanova osnovnog i srednjeg obrazovanja i odgoja i učeničkog standarda na teritoriju AP Vojvodine za 2017. godinu“, Bulevar Mihajla Pupina 16, 21000 Novi Sad, ili se podnose osobno, predajom na pisarnici pokrajinskih tijela uprave u Novom Sadu (u prizemlju zgrade Pokrajinske vlade).

Uz prijavu na natječaj, podnosi se **projektni zadatak, odluka školskog/upravnog odbora o pokretanju aktivnosti u svezi s realizacijom projekta, ponuda-predračun za izradu tehničke dokumentacije** (pribavljena od strane gospodarskog društva, druge pravne osobe odnosno poduzetnika koji su upisani u registar gospodarskih subjekata), **dosadašnja raspoloživa dokumentacija za realizaciju planiranog projekta** (ukoliko dokumentacija postoji) **i preslika potvrde o poreznom identifikacijskom broju ustanove obrazovanja.**

**Rok za podnošenje prijava na Natječaj je 27. veljače 2017. godine.**

Tajništvo zadržava pravo od podnositelja zahtjeva, po potrebi, zatražiti dodatnu dokumentaciju i informacije, odnosno za dodjelu sredstava odrediti ispunjenje potrebnih uvjeta.

Povjerenstvo neće razmatrati:

* nepotpune prijave,
* nepravodobne prijave (prijave poslane nakon roka koji je označen kao posljednji dan natječaja),
* nedopuštene prijave (prijave podnesene od strane neovlaštenih osoba i subjekata koji nisu predviđeni natječajem),
* prijave koje se ne odnose na natječajem predviđene namjene,
* prijave korisnika koji u prethodnom razdoblju nisu opravdali sredstva dodijeljena iz pokrajinskog proračuna kroz financijska i narativna izvješća.

Rezultati Natječaja će biti objavljeni na internetskoj prezentaciji Tajništva.

**Zainteresirane osobe, dodatne informacije u svezi s realizacijom Natječaja, mogu dobiti u Tajništvu na telefon: 021/487 46 14, 487 43 48, 487 43 36.**

 Pokrajinski tajnik

 Mihály Nyilas